b"\n_START_ARTICLE_\nDekanas\n_START_SECTION_\nVidurin\xc4\x97s mokyklos\n_START_PARAGRAPH_\nDaugelyje JAV vidurini\xc5\xb3 mokykl\xc5\xb3 dekanas yra mokytojas ar administratorius, kuri pri\xc5\xbei\xc5\xabri moksleivi\xc5\xb3 drausm\xc4\x99 atlieka kai kurias administracines funkcijas. Didel\xc4\x97se mokyklose b\xc5\xabna berniuk\xc5\xb3 ir mergai\xc4\x8di\xc5\xb3 dekanai ar tam tikr\xc5\xb3 klasi\xc5\xb3 dekanai. Mokykloms vadovauja direktoriai (angl. principal ar headmaster), bet kai kuri\xc5\xb3 mokykl\xc5\xb3 (da\xc5\xbeniau priva\xc4\x8di\xc5\xb3) vadovai vadinami dekanais (angl. dean).\n_START_SECTION_\nAuk\xc5\xa1tasis mokslas\n_START_PARAGRAPH_\nJAV auk\xc5\xa1tosiose mokyklose dekanais vadinami atskir\xc5\xb3 universiteto department\xe2\x80\x99\xc5\xb3 ar department\xc5\xb3 grupi\xc5\xb3 vadovai (pvz., men\xc5\xb3 ir gamtos moksl\xc5\xb3 koled\xc5\xbeo dekanas, apatinio miesto kempuso dekanas). Daugelyje koled\xc5\xbe\xc5\xb3 ir universitet\xc5\xb3 da\xc5\xbenai b\xc5\xabna dean of students 'student\xc5\xb3 dekanas' ir dean of the faculty 'd\xc4\x97stytoj\xc5\xb3 ir kit\xc5\xb3 darbuotoj\xc5\xb3 dekanas'._NEWLINE_Daugelio JAV teis\xc4\x97s mokykl\xc5\xb3, medicinos mokykl\xc5\xb3, teologijos mokykl\xc5\xb3 ir kit\xc5\xb3 pana\xc5\xa1i\xc5\xb3 auk\xc5\xa1t\xc5\xb3j\xc5\xb3 profesinio rengimo mokykl\xc5\xb3 auk\xc5\xa1\xc4\x8diausi administratoriai vadinami dean 'dekanas'. Daugelis j\xc5\xb3 turi dekanus pad\xc4\x97j\xc4\x97jus (angl. assistant deans ar associate deans), kurie atitikt\xc5\xb3 lietuvi\xc5\xa1kus prodekanus, pvz., dean of academics 'akademini\xc5\xb3 reikal\xc5\xb3 prodekanas', dean of students 'student\xc5\xb3 prodekanas'."